ค่าเงิน “ฟิลิปปินส์” ดิ่งต่ำสุดประวัติการณ์แตะ 58 เปโซ/ดอลลาร์
ค่าเงินเปโซ “ฟิลิปปินส์” ปิดตลาดวันนี้ที่ระดับ 58 เปโซเทียบดอลลาร์ ดิ่งต่ำสุดเป็นประวัติการณ์เป็นครั้งที่ 8
ค่าเงินเปโซ “ฟิลิปปินส์” ปิดตลาดวันนี้ที่ระดับ 58 เปโซเทียบดอลลาร์ ดิ่งต่ำสุดเป็นประวัติการณ์เป็นครั้งที่ 8
22 ก.ย. 2565

ผู้สื่อข่าวรายงานว่า ข้อมูลจากสมาคมธนาคารฟิลิปปินส์ระบุว่า ค่าเงินเปโซของฟิลิปปินส์ดิ่งลงสู่ระดับต่ำสุดเป็นประวัติการณ์ในวันนี้ โดยถูกกดดันจากการแข็งค่าของดอลลาร์ โดยเปโซปิดตลาดวันนี้ที่ระดับ 58 เปโซเทียบดอลลาร์ โดยทำสถิติต่ำสุดเป็นประวัติการณ์เป็นครั้งที่ 8
สำหรับ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน พุ่งแตะระดับสูงสุดในรอบ 20 ปีในวันนี้ ขณะที่นักลงทุนพากันเข้าซื้อดอลลาร์ในฐานะสกุลเงินปลอดภัย ท่ามกลางความกังวลเกี่ยวกับวิกฤตการณ์ในยูเครน หลังจากที่ประธานาธิบดีวลาดิเมียร์ ปูติน ผู้นำรัสเซีย ประกาศระดมกำลังพลเพื่อยกระดับการทำสงครามกับยูเครน
นอกจากนี้ ดอลลาร์ยังได้แรงหนุนจากคาดการณ์ที่ว่า ธนาคารกลางสหรัฐ (เฟด) จะเร่งปรับขึ้นอัตราดอกเบี้ยเพื่อสกัดเงินเฟ้อ